JKN ฟอร์มดี! Pre Open แตะ 8.50 บาท เหนือจอง 6.25%
JKN ฟอร์มดี! Pre Open แตะ 8.50 บาท เหนือจอง 6.25% โดย 5 นาที อยู่ที่ 8.50 บาท จาก IPO ที่ 8 บาท โดยจำนวนหุ้นที่มีการซื้อขายก่อนเปิดตลาดประมาณ 19.98 ล้านหุ้น ด้านฝั่งซื้อ (Bid) ประมาณ 3.32 ล้านหุ้น ส่วนฝั่งขาย (Offer) ประมาณ 12.33 ล้านหุ้น โดยมี บล.เคที ซีมิโก้ เป็นที่ปรึกษาทางการเงิน
30 พ.ย. 2560

ผู้สื่อข่าวรายงานว่า บริษัท เจเคเอ็น โกลบอล มีเดีย จำกัด (มหาชน) หรือ JKN มีราคาก่อนเปิดตลาด (Pre Open) 5 นาที อยู่ที่ 8.50 บาท จาก IPO ที่ 8 บาท โดยจำนวนหุ้นที่มีการซื้อขายก่อนเปิดตลาดประมาณ 19.98 ล้านหุ้น ด้านฝั่งซื้อ (Bid) ประมาณ 3.32 ล้านหุ้น ส่วนฝั่งขาย (Offer) ประมาณ 12.33 ล้านหุ้น โดยมีบริษัทหลักทรัพย์ เคที ซีมิโก้ จำกัด เป็นที่ปรึกษาทางการเงิน
อนึ่ง JKN และบริษัทย่อยประกอบธุรกิจใน 3 กลุ่มหลัก ได้แก่ 1.ให้บริการและจำหน่ายลิขสิทธิ์คอนเทนต์ให้ผู้ประกอบธุรกิจสื่อทั้งในและต่างประเทศ เช่น สื่อโทรทัศน์ทุกระบบ สื่อออนไลน์ (Video On Demand :VOD) และผู้ประกอบการธุรกิจโฮมเอ็นเตอร์เทนเม้นท์ (Home Entertainment) เป็นต้น
2.ธุรกิจให้บริการเวลาเพื่อโฆษณาและประชาสัมพันธ์สินค้าทางสถานีโทรทัศน์ระบบผ่านดาวเทียม (Satellite) และสถานีโทรทัศน์ระบบดิจิตอล ซึ่งซื้อจากสถานีโทรทัศน์ระบบดิจิตอล และ 3.ธุรกิจจำหน่ายผลิตภัณฑ์ อาทิ สินค้าประเภท Home Entertainment (DVD, Blu-ray)